ກອງ​ທັບ​ອາ​ຣາ​ການ ໃນ​ມຽນ​ມາ ກຳ​ລັງ​ເກນ ແລະ​ເຝິກ​ແອ​ບທະ​ຫານ
ກອງ​ທັບ​ກາ​ຣາ​ການ ຢູ​ໃນ​ມຽນ​ມາ ໄດ້​​ສ້າງ​ຕັ້ງ​ຂຶ້ນ ​ໃນ​ປີ 2009 ແລະ​ປັດ​ຈຸ​ບັນ​ນີ້​ ກຳ​ລັງ​ສູ້​ລົບ ​ຢູ່​ໃນລັດຣາ​ຄາຍ​ນ໌ ​ຕໍ່​ຕ້ານ​ກຳ​ລັງ​ລັດ​ຖະ​ບານ​ ໃນການປະ​ທະ​ກັນ ທີ່ໄດ້​ເພີ້ມ​ຂຶ້ນ​ ຫວ່າງ​ບໍ່​ເທົ່າໃດ​ເດືອນ​ທີ່​ຜ່ານ​ມາ​. 
ຢູ່ທີ່ເນີນພູທາງພາກເໜືອຂອງລັດກະຈິນ ປະເທດມຽນມາ ພວກທະຫານໜຸ່ມນ້ອຍທີ່ ຖືກເກນໃໝ່ຫຼາຍຮ້ອຍຄົນ ພາກັນເຕະຂີ້ຝຸ່ນຂຶ້ນ ໃນຂະນະທີ່ເຂົາເຈົ້າແລ່ນລົງໄປຕາມ ທາງລະຫວ່າງການເຝິກແອບທະຫານໃນຕອນເຊົ້າ ພວກທີ່ຖືກເກນໃໝ່ ພາກັນເຂົ້າຮ່ວມກຸ່ມຕ່າງໆ ເຊັ່ນວ່າ ກອງທັບອາຣາການ ຫຼື Arakan Army ທີ່ໄດ້ຕັ້ງຄ້າຍເຝິກແອບຢູ່ໃນລັດກະຈິນ ຊຶ່ງເປັນທີ່ຕັ້ງຂອງສະມາ ຊິກພັນທະມິດພາກເໜືອ ຂອງກອງທັບເອກກະລາດກະຈິນ (KIA) ກອງທັບກາຣາການ ໄດ້ສ້າງຕັ້ງຂຶ້ນໃນປີ 2009 ແລະປັດຈຸບັນນີ້ກຳລັງສູ້ລົບຢູ່ໃນ ລັດຣາຄາຍນ໌ ຕໍ່ຕ້ານກຳລັງລັດຖະບານ ໃນປະທະກັນທີ່ໄດ້ເພີ້ມຂຶ້ນຫວ່າງບໍ່ເທົ່າ ໃດເດືອນທີ່ຜ່ານມາ ທ່າມກາງການເຈລະຈາຢຸດຍິງທີ່ຜິດພາດໄປນັ້ນ ກອງທັບກາຣາການ ເປັນກຳລັງປະກອບອາວຸດຂອງກຸ່ມແນວໂຮມອາຣາຄານ ທີ່ ມີກອງບັນຊາການຢູ່ໃນແລຊາ (Laiza ) ແລຊາເປັນນະຄອນຫຼວງ ຂອງກຸ່ມ KIA ທີ່ຄວບຄຸມລັດກະຈິນ ຕິດກັບຊາຍແດນຈີນ ກອງທັບອາຣາການ ກ່າວວ່າ ໃນປັດຈຸບັນນີ້ ເຂົາເຈົ້າມີກຳລັງທະຫານ 7,000 ຄົນ ຄືກັນກັບກຳລັງປະກອບອາວຸດຂອງພວກຊົນກຸ່ມນ້ອຍອື່ນໆພາຍໃນປະເທດ ທີ່ຍັງ ບໍ່ໄດ້ເຊັນຂໍ້ຕົກລົງສັນຕິພາບ ກອງທັບອາຣາການກ່າວວ່າ ເຂົາເຈົ້າສູ້ລົບເພື່ອໃຫ້ມີ ສິດໃນການປົກຄອງຂອງຕົນເອງເພີ້ມຂຶ້ນ ແລະຄວບຄຸມດິນແດນເຂົາເຈົ້າທັງໝົດ ທະຫານແມ່ຍິງທີ່ເກນເຂົ້າໃໝ່ ນາງໂຊ ໂຊ ກ່າວໃນຂະນະທີ່ຍົກປືນ AK-74 ຂື້ນ ບ່າຂອງລາວວ່າ "ເຫດຜົນທີ່ຂ້າພະເຈົ້າເຂົ້າຮ່ວມກອງທັບອາຣາຄານ ແລະເຝິກແອບ ເປັນທະຫານແມ່ຍິງກໍເພາະວ່າ ຂ້າພະເຈົ້າບໍ່ຢາກເຫັນທະຫານມຽນມາກົດຂີ່ ແລະ ເຂັ່ນຂ້າປະຊາຊົນໃນລດຣາຄາຍນ໌ຕໍ່ໄປອີກ " “ທະຫານມຽນມັກຂົ່ມຂູ່ ແລະປະຕິບັດພວກເຮົາບໍ່ດີຫຼາຍຢູ່ໃນທຸກວິທີທາງທີ່ເຂົາ ເຈົ້າສາມາດເຮັດໄດ້ ຂ້າພະເຈົ້າບໍ່ສາມາດທົນໄດ້ ເພາະສະນັ້ນຂ້າພະເຈົ້າຈຶ່ງໄດ້ ຕັດສິນໃຈເຂົ້າຮັບໃຊ້ຊາດຂອງຂ້າພະເຈົ້າ ແລະທະຫານ ” ດັ່ງດຽວກັນກັບບັນດາກຸ່ມຕິດອາວຸດອື່ນໆ ຢູ່ໃນພັນທະມິດທາງພາກເໜືອ ທີ່ປະ ກອບດ້ວຍກອງທັບເອກກະລາດກະຈິນ (KIA) ກຳລັງປົດປ່ອຍ ຕາ-ອັງ (TNLA) ແລະກຳລັງພັນທະມິດເພື່ອປະຊາທິປະໄຕແຫ່ງຊາດມຽນມາ (MNDAA) ກຳລັງ ອາຣາຄານ ພວກທຳການສູ້ລົບໜັກ ໃນຂະນະທີ່ການຢຸດຍິງກຳລັງເຈລະຈາກັນຢູ່ ກັບລັດຖະບານແລະທະຫານມຽນມາ ທີ່ນຳພາໂດຍທ່ານນາງອອງ ຊານ ຊູຈີ ພວມ ລົ້ມລຸກຄຸກຄານຢູ່ນັ້ນ